**ОБЩИНСКА ИЗБИРАТЕЛНА КОМИСИЯ ЛОВЕЧ**

ПРОТОКОЛ № 39/31 юли 2023 г.

от заседание на Общинска избирателна комисия Ловеч

 Днес, 31 юли 2023 г., от 12.15 ч в гр. Ловеч, ул. „Търговска”№ 22, се проведе заседание на Общинска избирателна комисия Ловеч. На заседанието присъстват членове на комисията както следва:

|  |  |
| --- | --- |
| ПРЕДСЕДАТЕЛ: | Валентина Стефанова Недялкова |
| ЗАМ.-ПРЕДСЕДАТЕЛ: | Стойо Иванов Ковачев |
| СЕКРЕТАР: | Петко Георгиев Петков |
| ЧЛЕНОВЕ: | Илица Тодорова Петрова |
|   | Йордан Василев Василев |
|   | Анна Дочева Михайлова |
|  | Десислав Стефанов Гецов |
|   | Румен Петров Ралчев |
|  | Филип Игнатов Филипов |
|  | Таня Димитрова Георгиева |
|   | Антоанета Дончева Борджиева |

 Присъстват 11 от общо 13 члена на Комисията. Отсъстват Алие Мутова Хасанова и Мариетка Енева Боджакова. Всички членове са уведомени по телефона. Публикувано е и съобщение на интернет страницата на ОИК Ловеч за датата и часа на заседанието, както и проект на дневен ред.

Присъстват повече от половината членове, поради което на основание чл. 85, ал. 3 от Изборния кодекс е налице необходимия кворум. Председателят откри заседанието на ОИК Ловеч.

Председателят оповести следния проект на дневен ред:

1. Констатиране и обявяване прекратяване на пълномощията на кмет на кметство Славяни;
2. Разни.

 Председателят подложи на гласуване така обявения проект на дневен ред. Бе проведено гласуване и с 11 гласа „За” (Валентина Стефанова Недялкова; Стойо Иванов Ковачев; Петко Георгиев Петков; Илица Тодорова Петрова; Йордан Василев Василев; Анна Дочева Михайлова; Десислав Стефанов Гецов; Румен Петров Ралчев; Филип Игнатов Филипов; Таня Димитрова Георгиева; Антоанета Дончева Борджиева) и 0 „Против” на основание чл. 87, ал. 1, т. 1 от Изборния кодекс, Общинска избирателна комисия Ловеч прие обявения дневен ред.

**Точка първа:**

В ОИК - Ловеч на 26.07.2023 г. са получени документи с вх. № 299/26.07.2023 г. удостоверяващи настъпили факти и обстоятелства, на основание на които по закон (ex lege) предсрочно са прекратeни пълномощията на кмет на кметство Славяни, община Ловеч – основание по чл. 42, ал. 1, т. 13 от Закона за местното самоуправление и местната администрация.

Мотиви: Към писмо с вх. № 299/26.07.2023 г. на Кмета на Община Ловеч е приложен Акт за смърт № 10/25.07.2023 г., издаден от длъжностно лице по гражданско състояние при Община Ловеч, с което се удостоверява настъпила смърт на Петко Георгиев Петков на 24.07.2023 г. След като разгледа представените документи ОИК Ловеч установи, че Петко Георгиев Петков е обявен за избран за кмет на кметство Славяни, обл. Ловеч с Решение № 187-МИ от 28.10.2019 г. на ОИК Ловеч, както и съгласно чл. 38, ал. 4 от ЗМСМА са възникнали пълномощията му като кмет на кметство с полагането на клетвата по чл. 32, ал. 1 от ЗМСМА. Представено е и препис-извлечение от акт за смърт № 10/25.07.2023 г., издаден от длъжностно лице по гражданско състояние при Община Ловеч, който удостоверява настъпилата смърт на лицето на 24.07.2023 г. Поради това и на основание чл. 42, ал. 4 от ЗМСМА Общинска избирателна комисия Ловеч следва обяви прекратяване на пълномощията на кмета на кметство Славяни Петко Георгиев Петков. Същевременно и на основание чл. 42, ал. 5 от ЗМСМА на обжалване подлежат само отказите на ОИК по чл. 42, ал. 4 от ЗМСМА във вр. с ал. 1, т. 13 от ЗМСМА. Тъй като до края на мандата остава по-малко от една година, частични избори не се произвеждат. Препис от решението следва да се изпрати и на Председателя на Общински съвет Ловеч и на Централна избирателна комисия в тридневен срок от влизането в сила.

Предложението бе подложено на гласуване. С 11 гласа „За” (Валентина Стефанова Недялкова; Стойо Иванов Ковачев; Петко Георгиев Петков; Илица Тодорова Петрова; Йордан Василев Василев; Анна Дочева Михайлова; Десислав Стефанов Гецов; Румен Петров Ралчев; Филип Игнатов Филипов; Таня Димитрова Георгиева; Антоанета Дончева Борджиева) и 0 „Против“ и на основание чл. 87, ал. 1, т. 1 във връзка с чл. 463 от Изборния кодекс и чл. 42, ал. 4 във връзка с чл. 42, ал. 1, т. 13 от ЗМСМА, Общинска избирателна комисия Ловеч

**Р Е Ш И :**

Констатира и обявява предсрочното прекратяване на пълномощията на Петко Георгиев Петков, ЕГН \*\*\* – Кмет на кметство Славяни, община Ловеч.

Уведомява Централната избирателна комисия, като изпраща копие от това решение, заедно с документите, установяващи основанието за предсрочното прекратяване.

Решението на основание чл. 42, ал. 5 ЗМСМА не подлежи на оспорване.

След изчерпване на дневния ред заседанието бе закрито в 12.40 часа.

ПРЕДСЕДАТЕЛ:

/Валентина Недялкова/

СЕКРЕТАР:

 /Петко Петков/